GiliGold/VAD_KnessetCorpus huggingface dataset:
ישראל גורי:
 אני לא נכנס פה לכל המספרים המדויקים מכיוון שהוועדה היא גם ברמת סיווג שלא נוכל לפרט פה הרבה דברים, זה אפשר לפרט בוועדות אחרות, אבל כן אני אומר שגם הרמטכ"ל הורה וגם שר הביטחון הורו לצה"ל לתגבר ולשים יכולות ובעיקר סדר כוחות גדול ומשמעותי על מנת קודם כל להגן ולהשליט גם סדר, ולהחזיר עד כמה שניתן ומהר את החיים למסלולם התקין
ישראל גורי:
      המצב הנוכחי הוא מצב בוודאי שאנחנו לא רואים בו מצב אידיאלי, הוא רחוק מכך, וזה מבחינת מה שאנחנו עושים בימים הנוכחיים
ישראל גורי:
 צה"ל ממשיך בתגבור כוחות עוד מתחילת השנה, וגם בימים האחרונים צה"ל עוד תגבר כוחות נוספים, ובחלק מהמקומות גם עצר את האימונים לטובת שיפור ההגנה בצירים, ביישובים, ובחלק מהמקומות גם בהשלטת הסדר והסדר הציבורי שהוא לא פחות חשוב, הוא חלק מהביטחון
ישראל גורי:
 כך אנחנו רואים את זה וכך אנחנו נוהגים בימים אלו
ישראל גורי:
 המפקדים נמצאים מקדימה, מהמפקדים הבכירים ביותר ועד כמובן כלל הלוחמים שעושים ימים כלילות גם בפעילות הגנתית וגם פעילות התקפית, כולל הלילה גם בשכם וגם במקומות נוספים במרחב יהודה ושומרון בפעילויות שונות ומגוונות, כלומר ההגנה היא איננה רק על הצירים והיישובים אלא גם בפעילות ההתקפית בתוך המקומות שאנחנו מזהים את קיני הטרור, ויש בו גם מודיעין ואנחנו ניגשים לכך
ישראל גורי:
     משפט אחרון לפתיחה
ישראל גורי:
 הפעולה היא איננה פעולה של ארגון אחד, של צה"ל, אלא פעולה רב-ארגונית יחד עם שירות ביטחון כללי ומשטרת ישראל וגופים נוספים, ובחלק מהמקומות גם חלק ממשרדי ממשלה, כמו בתחום הפשיעה הכלכלית ודברים שהם חלק מהזנת הטרור, ואנחנו עוסקים בכך בצורה מסונכרנת ורב-ארגונית
ישראל גורי:
 עבודה רבה לפנינו, אנחנו מודעים לכך ואנחנו מתכוונים וחושבים שיכולים לה
שמעון סולומון:
 רק אני אגיד הערה
שמעון סולומון:
 אם ישנם סוגיות או נושאים שהם חסויים וצריכים אותם כמענה לשאלות ששאלנו, נוכל פה לייצר מציאות של דיון חסוי, כלומר להוציא את האנשים שלא רלוונטיים כדי שנקבל תשובות
מאיר כהן:
אני מציע, אדוני, שנעשה
שמעון סולומון:
בואו ניתן את התשובות הכלליות כי יש שם תשובות שהן קשורות ממש במספרים שהם לא חסויים
שמעון סולומון:
 אם נצטרך, נעשה דיון חסוי
ישראל גורי:
חלק מהמספרים, אתם תיראו, זה מספרים שתקבלו אותם
ישראל גורי:
 לגבי כמות האירועים וכן הלאה, יש אותם פה, אז אפשר גם לפרט אותם פה, אין בעיה
מאיר כהן:
יש נקודות חיכוך חדשות חוץ מצמתים שיש up and down?
ישראל גורי:
מכיוון שרובנו פה מכירים היטב את השטח וגם אתה, רוב הנקודות הן נקודות מסורתיות
רם בן ברק:
למשל עכשיו שישה מאחזים חדשים הקימו
רם בן ברק:
 זה אומר שאתה צריך עכשיו לשלוח כוחות לשישה מאחזים בשביל לשמור עליהם, לשמור על הסדר הציבורי
רם בן ברק:
 זה מקשה עליך בפעילות?
ישראל גורי:
יש הרבה מקומות שההגנה היא הגנה מרחבית ואנחנו נמצאים גם בנקודות הללו וגם במקומות המסורתיים ששם בדרך כלל החיכוך הוא יותר משמעותי, יותר גדול
ישראל גורי:
 שם נדרש יותר גם פעולת הגנה וגם סדר ציבורי, ושם זה האזורים היותר, פחות בנקודות האלה שאתה מציין
שמעון סולומון:
בואו נתחיל ואז נראה, חברי הכנסת, אם צריך לעשות עוד שלב
רם בן ברק:
אדוני היושב-ראש, איפה כל החברים שלך מהקואליציה?
שמעון סולומון:
הנה אתה פה, זה חשוב
שמעון סולומון:
 מספיק שאתה פה
שמעון סולומון:
 אתה פה, זה כבר חשוב, ומאיר כהן פה
רם בן ברק:
חלק מהדיון לבקשתם, לא?
מאיר כהן:
הם בוועדת חוקה, זה יותר חשוב
רם בן ברק:
הבנתי
רם בן ברק:
 תסלח לי שאני מעיר את זה, אבל זה לא רק ציניות
רם בן ברק:
 אתה מבין שהדיון הזה הוא חשוב והוא בא גם לדרישה צודקת של הקואליציה
רם בן ברק:
 נראה לי שלא נכון לקיים דיון כזה עם פורום באמת מכובד מאוד של אנשים, וחברי הכנסת מהקואליציה לא טרחו אפילו להגיע לדיון
רם בן ברק:
 אני מקווה שהדיון הזה משודר וגם רואים את זה
שמעון סולומון:
     בבקשה, טרבלסי
זאב אלקין:
חבר הכנסת רם בן ברק, לא הבנת שיש הגדרה חדשה מה זה ימין
זאב אלקין:
 זה כבר לא קשור ליהודה ושומרון, זה קשור לדברים אחרים
שמעון סולומון:
חברים, אנחנו לא רוצים לנצל את הבמה הזאת עכשיו לכל מיני דברים שהם מיותרים
שמעון סולומון:
 אנחנו בסוף דואגים לחיי אדם
שמעון סולומון:
 אנחנו צריכים לדאוג לחיי אדם
שמעון סולומון:
 מי שנמצא פה, אני שמח שהוא נמצא פה, ומי שלא פה, סיבותיו שלו
שמעון סולומון:
 בואו נשמע את הפרטים מהצבא
אליצור טרבלסי:
בהקשר לבקשות שהגשתם, אז קודם כל יש לנו את הנתונים, הכול, אפשר להעביר לכם את זה גם אחרי זה, את המסמכים וכל מה שצריך
אסף פרידמן:
רק שם ותפקיד לפרוטוקול
אליצור טרבלסי:
אליצור טרבלסי, קצין הגמ"ר של פיקוד מרכז
אליצור טרבלסי:
 בהקשר לנתונים שביקשתם על רבעון א' 2022 בהשוואה ל-2023, אז יש עלייה משמעותית
אליצור טרבלסי:
 ב-2022 היה לנו סדר גודל של 22 אירועים בצירים
אליצור טרבלסי:
 בחלוקה לציר 443 – 90
אליצור טרבלסי:
 ציר 60 וציר 5 – ישנה עלייה ברבעון א', עלייה משמעותית באירועים בציר 60 וגם שם התנקזו כל הפיגועים הקשים שהיו לנו גם בציר חווארה וגם באזור ציר 60 בשבוע שעבר
מאיר כהן:
כמה העלייה משמעותית באחוזים?
אליצור טרבלסי:
במספרים אני יכול להגיד לך, ברבעון א' 2022 היה לנו סדר גודל של שלושה אירועים, אירועי טרור בציר 60 וסדר גודל של 48 אירועים ב-2023
מאיר כהן:
ברבעון של 2023
אליצור טרבלסי:
ברבעון א'
אליצור טרבלסי:
 אפשר לעשות את זה גם חציוני
אליצור טרבלסי:
 יש עלייה משמעותית, סדר גודל של 100 אירועים בחציון
אליצור טרבלסי:
 טרור עממי, סדר גודל של - - -
זאב אלקין:
זה יותר מפי עשר עלייה, מה שאתה מתאר
זאב אלקין:
 זה לא 20%
אליצור טרבלסי:
בחציון א' 53 אירועים ל-167 אירועים בחציון ב' 2023
ישראל גורי:
אני רק מסמן לכם את הקו שאתם מכירים
ישראל גורי:
 דיברנו עליו רבות בוועדת חוץ וביטחון, את ה-19 במרץ 2022 שזה היה הקו שבעצם החל מבצע "שובר גלים"
ישראל גורי:
 שם זה אותו פיגוע בבאר שבע
ישראל גורי:
 משם בעצם החלה הקפיצה המשמעותית
ישראל גורי:
 חשוב נקודת הזמן הזו
זאב אלקין:
אם להשוות לרבעון אחרון של 2022, אז הפערים יהיו יותר קטנים?
ישראל גורי:
חד משמעית
זאב אלקין:
לאור מה שאמרת יוצא שזה לא נכון להשוות לרבעון ראשון של 2022 אלא לרבעון אחרון אולי של 2022
ישראל גורי:
נכון
זאב אלקין:
אז מה הנתונים?
ישראל גורי:
תיכף אפשר לחשב אותם
ישראל גורי:
 יש עלייה אבל היא הרבה יותר מינורית ביחס לקפיצה
זאב אלקין:
זו צריכה להיות נקודת ההשוואה
שמעון סולומון:
אם אנחנו משווים רבעון ראשון לרבעון ראשון זה יהיה אחרת
אליצור טרבלסי:
זה לוועדה הבאה כי ביקשתם - - -
אליצור טרבלסי:
 אין בעיה להציג לכם
שמעון סולומון:
בסוף זה לא משנה
זאב אלקין:
לא, זה משנה
זאב אלקין:
 הם מסבירים גם למה משנה
שמעון סולומון:
בסוף אנחנו רוצים לפתור את הבעיה עכשיו
שמעון סולומון:
 אני מבין שבהסתכלות רחבה יותר זה משנה, אבל בסוף אם כמות האירועים היא גדולה משמעותית גם לאשתקד בכללי, זה דבר שאנחנו צריכים לטפל בו, להבין מה המניעים של הדבר הזה
זאב אלקין:
למרות שזה טענה מעניינת
זאב אלקין:
 אתם טוענים למעשה ש"שובר גלים" מגדיל את כמות האירועים ולא מקטין
זאב אלקין:
 זה מה שנאמר פה במובלע
ישראל גורי:
זה ממש לא מה שאמרתי
שמעון סולומון:
זה מה שהשתמע
ישראל גורי:
אם לא הובהרתי נכון, אז חשוב שאני אבהיר את הדברים
ישראל גורי:
 מבצע "שובר גלים" נמצא ביחס לאירועי טרור מתפתחים עם פעילות בשטח משמעותית
ישראל גורי:
 אנחנו לא סוקרים אותה פה, אבל בדגש על צפון השומרון
ישראל גורי:
 אתם מכירים את הנתונים
ישראל גורי:
 גם אני אישית הצגתי לכם אותם ולא פעם אחת בשנה פלוס האחרונות
ישראל גורי:
 ביחס למה ששאלתם על ההשוואה מרבעון א' 2022 שלא היינו ב"שובר גלים"
ישראל גורי:
 לצורך העניין אפשר לקרוא לזה לא שגרה אבל במצב מבצעי אחר
ישראל גורי:
 ממרץ 2022 אנחנו במצב מבצעי שונה, כניסה לרמדאן של 2022 ורמדאן 2023, המצב בכל התקופה הזו, אנחנו רואים אותו כמקשה אחת
ישראל גורי:
 יש בו up and down אבל הוא יחסית נמוך יותר בצורה משמעותית מההשוואה בין תחילת 2022 לתחילת 2023
ישראל גורי:
 אני מקווה שעכשיו הסברתי את עצמי
זאב אלקין:
לא עד הסוף
זאב אלקין:
 אולי אני קשה הבנה
זאב אלקין:
 לא יודע, אולי חבריי הבינו יותר
שמעון סולומון:
זה עדיין שומר את הפער בצורה משמעותית
שמעון סולומון:
 עדיין אם אני משווה בין רבעון ראשון לרבעון ראשון ב-2023, הפער הוא גדול משמעותית
ישראל גורי:
תחילת מבצע "שובר גלים" הוא במרץ 2022
ישראל גורי:
 הוא לא בינואר 2022
זאב אלקין:
ברור
שמעון סולומון:
נכון, ברור
ישראל גורי:
לכן בין ינואר לינואר תהיה קפיצה ענקית
שמעון סולומון:
אבל אם אני אשווה בין אפריל לאפריל?
ישראל גורי:
אז הקפיצה לא תהיה ענקית
זאב אלקין:
לכאורה היית מצפה שכתוצאה ממבצע ועוד מתמשך במשך שנה, אתה תגיע בתחילת 2023 למספרים יותר נמוכים
אליצור טרבלסי:
זה במידה ואתה מצפה שההשפעה תהיה מיידית
זאב אלקין:
מה זה מיידית? זה שנה
אליצור טרבלסי:
כנראה שההשפעה צריכה יותר זמן
זאב אלקין:
לכן יש פה שאלה שאני ממקד בה תשומת לב
זאב אלקין:
 אם אנחנו עושים אותו דבר במשך שנה והמספרים רחוקים מלחזור מאיפה שהיינו, אלא להיפך, עולים כל הזמן, יכול להיות שמשהו שאנחנו עושים צריך לעשות אחרת
זאב אלקין:
 זה היגיון פשוט
שמעון סולומון:
חבר הכנסת זאב אלקין, זו שאלה משמעותית
שמעון סולומון:
 היא שאלה שדרכה נוכל לנתח קדימה את הדברים, אבל בוא נמשיך
רם בן ברק:
גם אף אחד לא יכול לדעת מה היה קורה אם לא היה "שובר גלים"
רם בן ברק:
 יכול להיות שהיינו במצב הרבה יותר קטסטרופלי
שמעון סולומון:
בדיוק
זאב אלקין:
מישהו צריך לנתח את זה, אבל זה שאלה מתבקשת
שמעון סולומון:
 בואו נמשיך
אליצור טרבלסי:
מהיבט הנתונים, אז אני אסקור עוד כמה נתונים בהקשר חציוני
אליצור טרבלסי:
 יש בטרור, בהגנה 167 אירועים, 59 אירועים מתוכם לעבר אזרחים
אליצור טרבלסי:
 יש 108 אירועים לעבר כוחותינו
אליצור טרבלסי:
 מבחינת טרור עממי סדר גודל של 1,628 אירועים
אליצור טרבלסי:
 זריקות אבנים – 1,369 אירועים, 174 אירועי בקת"בים, 85 אירועי מטענים
אליצור טרבלסי:
 אני מדבר רק על חציון א' 2023
אליצור טרבלסי:
 בהלימה יש גם עלייה משמעותית בפשיעה הלאומנית, 588 אירועים, ויש קשר ויש סיבה ויש הקשרים
אליצור טרבלסי:
 157 אירועי חיכוך, 345 אירועי טרור עממי כמו שמוגדר בניתוח אצלנו
אליצור טרבלסי:
 25 אירועי פשיעה חקלאי, 31 אירועי תקיפת כוחות ביטחון
אליצור טרבלסי:
 אירועים לא פשוטים, כמו שחווינו גם אתמול
אליצור טרבלסי:
 הייתי יחד עם מח"ט בנימין אתמול, אירוע לא פשוט
אליצור טרבלסי:
 נכון שזה קומץ עברייני קטן שצריך לטפל בו, אבל עדיין קיים ומשפיע גם על כל מה שקורה בגזרה
אליצור טרבלסי:
      בהקשר מה עושים בהגנה, אז יש עמדות קבועות, פילבוקסים, פטרולים, סיורים, עמדות במיקום משתנה
אליצור טרבלסי:
 פעולות שונות גם תשתיתיות שנעשו בדוגמה לחוווארה, שינוי תשתיתי משמעותי בשיתוף פעולה יחד כל הגורמים יחד עם המינהל האזרחי
שמעון סולומון:
כשאתה אומר שינוי זה אומר שנוספו עוד עמדות, נוספו עוד מחסומים, נוספו עוד פילבוקסים?
אליצור טרבלסי:
אני מדבר על תשתית הנסיעה בתוך חווארה שהייתה פעם כיכר באמצע עין עבול, שאפיינו אותה כבעיה משמעותית בהגנה, שלא מאפשרת תנועה רציפה, ובעבודה קשה של מינהל אזרחי, פיקוד מרכז, משטרת התנועה, הנדסה, שינינו שם את הציר עצמו כדי לאפשר את זרימת התנועה כדי להקטין את החיכוך
אליצור טרבלסי:
 השינוי הזה השפיע, זה משפיע עכשיו
אליצור טרבלסי:
 אנחנו חווים את זה עכשיו
אליצור טרבלסי:
 חטיבת שומרון מרגישה את זה בפועל
שמעון סולומון:
יש עוד עמדות חדשות ביחס למה שהיה אשתקד?
אליצור טרבלסי:
עמדות ותגבורי כוחות זה משהו שנעשה באופן שוטף כל הזמן ויש המון נקודות חדשות שהתווספו להגנה בצירים
שמעון סולומון:
שהן נייחות או ניידות?
אליצור טרבלסי:
גם וגם
אליצור טרבלסי:
 גם עמדות סטטיות וגם עמדות - - -
שמעון סולומון:
אתה יכול להגיד מספרים? אנחנו קיבלנו נתונים שלא היה שם תוספת של עמדות או מחסומים נייחים
אליצור טרבלסי:
אין לי את המספרים האלה אבל אני חושב שזה נראה בעין
אליצור טרבלסי:
 יש המון חיילים בחווארה וציר 60, המון חיילים שהם בשטח
קריאה:
אנחנו רואים את זה בשטח כאזרחים
ישראל גורי:
מילה על חווארה
ישראל גורי:
 חווארה נבנתה, מעבר להאצת הציר והעוקף, שזו האצה בין –משרדית ברמה הלאומית גם, ומפקד פיקוד המרכז והרמטכ"ל עוסקים בזה באופן אישי, אז נוספה תשתית מבצעית במרחב חווארה, משמעותית בשלושה חודשים האחרונים
ישראל גורי:
 עיקרה הנדסית והיא נשענת יחד עם לוחמים בשטח
שמעון סולומון:
יפה
אליצור טרבלסי:
כמובן בנוסף לזה צ'ק פוסטים ביציאה מהכפרים, בידוקים, כניסה ויציאה לצירים המשותפים ומהצירים האדומים, נקרא לזה, פעילויות בעומק, פטרולים, תפיסות בתים, פעילויות סיכול בכפרים
אליצור טרבלסי:
 אתם רואים את זה
אליצור טרבלסי:
 זה לא משהו שנסתר
אליצור טרבלסי:
 יש דברים שאי אפשר לחשוף אותם פה, אבל יש המון פעילות חשאית שמתבצעת בכל האמצעים, וכמובן מארבים
אליצור טרבלסי:
      בהמשך למסמך, מה שביקשתם לדעת על צו התחבורה שיצא, זה צו שיזם אותו מפקד פיקוד מרכז אחרי תאונה קשה שקרתה בציר 60 שנהרג שם ילד בן 7 משילה, כינס את כל הוועדה, כינס את משטרת ישראל, יועמ"ש משטרת ישראל, מינהל אזרחי, קמ"ט תחבורה וכמובן צה"ל, יועמ"ש איו"ש והוציא צו שמאפשר בעצם להחרים רכבים שעושים עבירות תנועה חמורות, צו שלא היה קיים ביהודה ושומרון, צו שלא קיים במדינת ישראל בקו הירוק, ובעצם איפשר ומאפשר לכל החבר'ה במשטרת ישראל להחרים רכבים שמבצעים עבירות תנועה במקום
אליצור טרבלסי:
 משטרת ישראל עשתה עבודה, הגדילה גם את חניוני ההחרמה
אליצור טרבלסי:
 אני אשמח אם יש לכם נתונים לגבי זה, זה גם כן יעזור מאוד
אליצור טרבלסי:
 בהיבט הבטיחות בדרכים זה לא מונע את כל תאונות הדרכים
אליצור טרבלסי:
 תרבות הנהיגה בשטחים היא בעייתית מאוד אבל עדיין זה איפשר משמעותית למשטרת ישראל לאכוף, משהו שלא היה קיים עד אוגוסט 2022
שמעון סולומון:
כשנגיע למשטרה אני אשמח לקבל נתונים על זה, האם באמת נעשה שימוש בצו הזה, כי אנחנו מבינים שיש אתגר גדול עם רכבים פלסטינים שנעים
אליצור טרבלסי:
נקודה אחרונה לגבי הוראות פתיחה באש
אליצור טרבלסי:
 שאלתם לגבי שינוי הוראות פתיחה באש לאזרחים
אליצור טרבלסי:
 הוראות פתיחה באש לאזרחים אוחזי נשק פרטי זה הוראות של משרד ביטחון פנים ומשטרת ישראל
אליצור טרבלסי:
 לגבי אזרחים אוחזי נשק צבאי יש הוראות פתיחה באש ברורות, הופ"א 2 היא נקראת, ברורה, טובה, נותנת את המענה שנדרש וכשאזרח נדרש להשתמש בנשק שלו הוא יכול להשתמש בנשק שלו על פי הוראות הפתיחה באש האלה, ולא נדרש שינוי
ישראל גורי:
להדגיש רק, נשק צבאי
ישראל גורי:
 כל מה שקשור לנשק אזרחי זה בט"פ משטרת ישראל, ההנחיה היא אחרת
אליצור טרבלסי:
נשק צבאי
אליצור טרבלסי:
 הופ"א 2 זה לאזרח שלוקח נשק ממחסני הנשק הצבאיים שלנו ביישובים והוא חלק ממרכיבי ההגנה, אנחנו קוראים לזה מגורמי הביטחון, בין אם זה חבר כיתת כוננות ביישובים, בין אם זה הקב"ט עם המרחבים שיש לנו במרחב יהודה ושומרון ובבקעת הירדן
אליצור טרבלסי:
 זאת הקבוצה שאיתה אנחנו עובדים
מאיר כהן:
אם הוא חייל בחופשה?
ישראל גורי:
חייל בחופשה זה הופ"א 1 בעצם של צה"ל
ישראל גורי:
 היא נכונה לכל שטחי מדינת ישראל
מאיר כהן:
חשוב לשנן את זה
ישראל גורי:
כן, נכון
ישראל גורי:
 אנחנו מחדדים את זה
ישראל גורי:
 זה גם בהקשרים הללו של כמובן פח"ע וגם בהקשרים של גניבות מבסיסים
ישראל גורי:
 אנחנו לא נכנסים לזה פה עכשיו אבל זה הוראת - - - שמאפשרת לחיילי צה"ל בכלל שטחי מדינת ישראל להפעיל את נשקם בסיטואציות מסוימות
מאיר כהן:
אפרופו הנשק האחרון בעלי, אתם יכולים להגיד בוודאות מאיפה הוא? האם זה נכון שהוא מבסיס צבאי?
ישראל גורי:
אני לא רוצה להיכנס פה לפרטים
ישראל גורי:
 אפשר אחרי זה להגיד את זה בפורום מצומצם יותר
אסף פרידמן:
הדיון משודר
מאיר כהן:
אי אפשר לדעת?
ישראל גורי:
לא כרגע
ישראל גורי:
 זה בחקירות רגישות
מאיר כהן:
אוקיי, תודה
אליצור טרבלסי:
זהו, עד כאן
שמעון סולומון:
      משטרה
איציק שרעבי:
שמי שרעבי איציק, אני קצין אגף התנועה של מחוז ש"י
איציק שרעבי:
 בעצם בדיון שהיה אצל האלוף נשאלנו שם מה אנחנו צריכים כדי להוריד את תאונות הדרכים שהיו
איציק שרעבי:
 העבירה המהותית שכתוצאה מכך יש לנו את העבירות הקטלניות זה היה עקיפות בפס לבן
איציק שרעבי:
 על פי החוק הישראלי מה שבקו הירוק, עבירה כזאת נותנים סך הכול זימון לבית משפט, והיינו צריכים בעצם כלי כדי להרתיע
איציק שרעבי:
 ביקשנו לבצע בעצם פסילה והחרמה של אותו רכב ל-30 יום
איציק שרעבי:
 הצו נעתר וחתם ובעצם מנובמבר שהיה התחלנו את הפעילות הזאת על ידי - - -
שמעון סולומון:
נובמבר 2022?
איציק שרעבי:
כן
איציק שרעבי:
 התחלנו את הפעילות הזאת, שהפעילות הזאת ממוקדת על ידי רחפנים ועל ידי מסוק משטרתי
איציק שרעבי:
 מנובמבר 1,140 כלי רכב הוחרמו בפועל לאותם מבצעי עבירה
איציק שרעבי:
 אנחנו מדברים אך ורק על פלסטינים
איציק שרעבי:
 הצו רק על פלסטינים ולא על ישראלים
איציק שרעבי:
 אותו פלסטיני באותו רגע, בעצם זה הסנקציה
איציק שרעבי:
 הוא משלם גם את ההחרמה, את האחסנה מכיסו, ואותו דבר גם את הגרר
איציק שרעבי:
 המשמעות זה בערך כ-1,500 שקלים שהוא צריך לשלם בפועל חוץ מהדוח שהוא מגיע לבית משפט, חוץ מזה שגם הרישיון נפסל ל-30 יום
מאיר כהן:
1,140 רכבים?
איציק שרעבי:
1,140 רכבים מנובמבר
איציק שרעבי:
 זה כמות שהיא אדירה
מאיר כהן:
איפה מאחסנים את זה?
איציק שרעבי:
יש לנו שני מגרשים שאנחנו מאחסנים, אחד בוורד יריחו ואחד בקריית ארבע, ובעצם אותו מאחסן שזכה במכרז שולח גרר
איציק שרעבי:
 כדי למקסם את הפעילות, באותה פעילות שיש רחפן או מסוק אני מקצה קצין לשימוע, כי בעצם בלי קצין אני לא יכול לבצע את השימוע בפועל, ואם אני מזמן את אותו פלסטיני אליי לשימוע, אז או שהוא לא מגיע או שהוא מגיע בלי הרכב, אבל החוכמה, אני רוצה את הרכב לקחת באותו רגע ולכן כבר הגררים נמצאים איתי באותה פעילות
איציק שרעבי:
 כל פעילות כזאת מסתיימת בין עשרה ל-20 כלי רכב שבפועל אני לוקח את כלי הרכב
איציק שרעבי:
 כמובן הכול אני מתעד
איציק שרעבי:
 גם הוצאנו הרבה פרסומים והעברנו את זה גם לפלסטינים שיראו
איציק שרעבי:
 במפגש האחרון שהיה לי עם פלסטינים הצגנו להם את הפעילות הזאת שגם הם שם יעבירו את המסר שם
מאיר כהן:
יש לך איזה שיתוף פעולה?
איציק שרעבי:
יש לנו שיתוף פעולה מלא
איציק שרעבי:
 יש את הממת"ש (משטרה פלסטינית)
איציק שרעבי:
 אנחנו נפגשים איתם
איציק שרעבי:
 בסוף המטרה שלי זה לא לקחת את הרכב
איציק שרעבי:
 המטרה שלי שלא תהיה עבירה
איציק שרעבי:
 המטרה שלי שלא תקרה תאונת דרכים
איציק שרעבי:
 הרכב פחות מעניין אותי
איציק שרעבי:
 אנחנו גם משתפים את ראשי המועצות ואנחנו גם מעבירים להם את הנתונים האלה
איציק שרעבי:
 גם תמונות שאנחנו מצלמים לכלי התקשורת
שמעון סולומון:
שתי שאלות בנושא הזה
שמעון סולומון:
 כמה זה ביחס לשנה קודם?
איציק שרעבי:
שנה קודם לא היה כלום
שמעון סולומון:
הצו הזה הוא צו חדש
איציק שרעבי:
צו חדש מנובמבר
איציק שרעבי:
 בחוק הישראלי יש לך סמכות לקחת רק אם יש סיכון
איציק שרעבי:
 מה זה סיכון? שאני צריך לראות רכב שבא מולו
איציק שרעבי:
 את זה אני פחות רואה, ולכן ברגע שהצו ניתן לי על כל רכב שעוקף בפס לבן, בנוסף גם הוא הורחב על כל רכב שגם עובר בקו מקווקו ויש סיכון, אני יכול לקחת
איציק שרעבי:
 המספרים מאוד גדולים, כלומר אין אח ורע בשום מקום למה שאני אמרתי
שמעון סולומון:
איך אתה יודע את זה, רק על ידי דיווח של נהג אחר?
איציק שרעבי:
אני מעלה רחפן
שמעון סולומון:
הוא מכסה את הכול?
איציק שרעבי:
אני לוקח תא שטח שאני קובע אותו
איציק שרעבי:
 הרחפן עולה לאוויר או מסוק - - -
שמעון סולומון:
בהנחה שיש לך איזשהו מודיעין
שמעון סולומון:
 אין לך רחפן באוויר על כל ציר 60
איציק שרעבי:
לא, לא, אני עושה פעילות
איציק שרעבי:
 אני מביא רחפן במיוחד
איציק שרעבי:
 אני פה חייב לציין את אגף התנועה
איציק שרעבי:
 כשראש האגף היה אצלנו העליתי את הבעיה
איציק שרעבי:
 אגף התנועה קנה לי אישית רחפן שנמצא בבנימין בנוסף לרחפן המחוזי שישנו, שהוא לא כל יום זמין לי
איציק שרעבי:
 המגמה שלי, אני רוצה שלכל יחידה באופן קבע יהיה רחפן כזה
איציק שרעבי:
 כרגע יש לי אחד וזה בזכותם של אגף התנועה, ייאמר לזכותם
איציק שרעבי:
 אנחנו מפעילים אותו
איציק שרעבי:
 המספרים אומרים את הפעילות, פעילות ענפה
שמעון סולומון:
המשמעות היא שאם היה לך יותר רחפנים או יותר פעילות כזאת, היית מזהה הרבה יותר מזה
שמעון סולומון:
אותו מספר שאתה מתפלא עליו הוא כלום ביחס למציאות
איציק שרעבי:
גם המספר שישנו היום הוא מספר שהוא משמעותי
איציק שרעבי:
 הוא שובר שוויון
שמעון סולומון:
 יש עוד מישהו שרוצה לדבר בנושא הביטחון?
יגאל כהן:
יגאל להב, קרני שומרון, אשכול יו"ש
יגאל כהן:
 רק על ביטחון אתה רוצה בשלב הזה?
יגאל כהן:
אני מאוד אשמח שיענו על השאלות האלה
יגאל כהן:
 זה הדברים שעלו בדיון הקודם
שמעון סולומון:
אתה מדבר איתי על משטרת ישראל
יגאל כהן:
על משטרת ישראל, המתפ"ש
יגאל כהן:
 הרי אנחנו לא רוצים למחזר דיונים
יגאל כהן:
 אתה כתבת ובאמת עשית עבודה נהדרת
יגאל כהן:
 גם ציינתי לשבח את מיכאל ביטון שעשה את זה בוועדה הקודמת, אבל התחושה שלי שכלום לא השתנה
יגאל כהן:
 אני מאוד את החבר'ה של המשטרה
יגאל כהן:
 אין להם כוח
יגאל כהן:
 אנחנו מתבלבלים כל הזמן
יגאל כהן:
 היה דיון אצל השר לפני שבוע
מאיר כהן:
אבל הוא אומר שאז מנובמבר יש החרמה מאסיבית של רכבים
מאיר כהן:
 יש רחפן שעובד, כלומר להגיד ששום דבר לא נעשה, זה עושה להם עוול
יגאל כהן:
מאיר, שום דבר לא נעשה
יגאל כהן:
 תפיסה של רכבים זה על הכיפאק
שמעון סולומון:
יגאל, אנחנו נחזור לזה
שמעון סולומון:
 אני רוצה שנדבר על ביטחון
שמעון סולומון:
 נסיים את הנקודה הזאת ואז נוכל לחזור לבטיחות
יגאל כהן:
אני אדבר על הביטחון
שמעון סולומון:
זה שני טיפולים שונים פשוט
שמעון סולומון:
 בגלל זה אני מפריד ביניהם
יגאל כהן:
אז אני אדבר על ביטחון ואחרי זה נדבר על הקטל בדרכים, כי אני חושב שהמשטרה הם מצוינים, רק אין להם מספיק אנשים היום בכלל לעבוד, אבל נדבר על זה עוד כמה דקות
יגאל כהן:
      מבחינה ביטחונית, קודם כל אנחנו מגנים לחלוטין את מה שהיה עם המח"ט של בנימין
יגאל כהן:
 לא התנהגות ראויה אבל לפי דעתי אנחנו קצת מאבדים את זוויות הראיה
יגאל כהן:
 אנחנו לא באמת יודעים איך להסתכל נכון היום על מה שקורה
יגאל כהן:
 אנחנו נזכור את הילד הפלסטיני שנרצח, מוחמד אבו חדיד, אם אני זוכר את השם שלו
יגאל כהן:
 אף אחד לא יזכור את השם של שני האחים שנרצחו לא בחווארה ולא בירושלים
יגאל כהן:
 בספק אם מישהו יזכור את הרביעייה ז"ל שנרצחו עכשיו בעלי
יגאל כהן:
 התקשורת כאילו מחכה למעידה הראשונה של משהו מהימין או משהו מהמתיישבים ועושים לו איזושהי האדרה של התקשורת כאילו זה שווה ערך
יגאל כהן:
 אין פה שווה ערך
יגאל כהן:
     אתמול על ציר 55 רק בעזון, דרך אגב, היה רחפן צה"לי באוויר
יגאל כהן:
 אני לידם עובר והיעד שלהם היום זה אוטובוסים, מי שעדיין לא הבין
יגאל כהן:
 המטרה שלהם זה להשבית את התחבורה הציבורית ביו"ש, והורידו אתמול ארבע מכוניות
יגאל כהן:
 זה לא בתקשורת, זה לא מעניין אף אחד
שמעון סולומון:
מה זאת אומרת הורידו?
יגאל כהן:
הורידו אתמול ארבע מכוניות, שברו להם את השמשות
שמעון סולומון:
זריקות אבנים
יגאל כהן:
אתמול
יגאל כהן:
 זה לא בתקשורת, זה לא יהיה בתקשורת
יגאל כהן:
 זה לא מעניין אף אחד
יגאל כהן:
      עכשיו אני אגיד לך משהו מאוד פשוט
יגאל כהן:
 דיברנו גם פה בדיון הקודם על הוראות פתיחה באש
יגאל כהן:
 הוראות פתיחה באש, אותי לימדו, מחבל שהולך עם אבנים, סלעים כדי לזרוק, וראיתם את הסרט בפעם הקודמת איך אשתי מעורבת עם בחור - - - , לא יורים
יגאל כהן:
 עזון, חמש שנים האחרונות אולי עשר פעמים מצב של ירי
יגאל כהן:
 אני מדבר איתך על אלפי זריקות אבנים, לא מאות
יגאל כהן:
 חיילים היום מפחדים להוציא כדור
יגאל כהן:
 מח"טים היום מפחדים להוציא כדור
יגאל כהן:
 יכולים לדבר איתי עד מחר
יגאל כהן:
 אחרי כל ירי של כדור, תחקירים ומצ"ח ומכל זווית, כן ירה, לא ירה
יגאל כהן:
 מחבל שיוצא לזרוק, חוזר הביתה בלי יד או בלי רגל
יגאל כהן:
 שימו ארבעה צלפים
יגאל כהן:
 היום המצב הוא שרצים אחרי זורק אבנים
יגאל כהן:
 מי צריך לרוץ אחרי זורק אבנים? הכדור הרבה יותר מהיר
יגאל כהן:
 אתה רואה חבר'ה מילואימניקים, הלב שלי עליהם
יגאל כהן:
 עם האפוד ובשמש ורצים אחרי ילדים בני 17–18
יגאל כהן:
 איזה סיכוי יש להם לתפוס אותם?      אמר מקודם, אם לא נשנה את כללי המשחק, נדמה לי זאב אלקין אמר את זה, אנחנו לא נשנה את המגמה
יגאל כהן:
 אתה יכול לשים אלף חיילים על הצירים
יגאל כהן:
 לא ישנו להם את הכללים
יגאל כהן:
 כשמחבל עם אבן הוא מחבל, וזה שאחרי שתי דקות הוא רץ הביתה, אחרי שתי דקות הוא גם יחזור לזרוק אבנים, והנוהל אומר שאסור לך לירות בו בגב ומותר לך לירות רק אם האבן ביד
יגאל כהן:
 תבין איזה דיון אתה צריך להיות כדי לירות בבן אדם היום
יגאל כהן:
 צריך לשנות את הכללים, והכללים לא משתנים כי כל אחד מפחד מהיום של החקירה למוחרת
יגאל כהן:
      אין שינוי בכניסה לכפרים
יגאל כהן:
 כתבת פה בסיכום להחזיר את הגדרות נגד האבנים
יגאל כהן:
 מי החזיר את הגדרות נגד האבנים? כל ציר 55, מאיר היה אצלי, נשארו רק העמודים
יגאל כהן:
 אין גדרות, כי מה צה"ל אומר לי? יגאל, אין מי שישמור על הגדרות
יגאל כהן:
 זה התשובה
יגאל כהן:
 אין משילות
יגאל כהן:
 זה הכול דיבורים
יגאל כהן:
 באים לכאן, עוזבים מקום עבודה
יגאל כהן:
 הכול דיבורים
יגאל כהן:
      הייתה פעם תוכנית של רזי ברקאי, "הכול דיבורים"
יגאל כהן:
 שום דבר לא משתנה בשטח
יגאל כהן:
 חווארה זה כלום
יגאל כהן:
 פונדוק, תיכף בטח חננאל ירחיב
יגאל כהן:
 זה רק עניין של זמן לפיגוע
יגאל כהן:
 פעם צווי תפיסה, שמים טרקטורים, שמים מכבשים, עושים עוקף, נגמר הדיון
יגאל כהן:
 היום, רגע, החרמות ונלך לבג"ץ ונלך לשם
יגאל כהן:
 אני לא אביע דעתי על המשילות המשפטית
יגאל כהן:
 אין היום
יגאל כהן:
 היום כל אחד קודם כל מתחיל עם משקולות ברגליים
יגאל כהן:
 אחרי זה הוא מנסה להבין מה הוא הולך לעשות עכשיו בדרך
יגאל כהן:
 אין שום שינוי
יגאל כהן:
 מי שמספר סיפורים, בואו אלינו פעם אחת, ואני קרני שומרון, אני 2 מטר מכפר סבא
יגאל כהן:
 דרך אגב, חוסר המשילות זה גם הירי אתמול
יגאל כהן:
 מי שעדיין לא מבין, מדינת ישראל מתכווצת
יגאל כהן:
 עוזבים את הצפון בגלל חוסר משילות למרכז
יגאל כהן:
 עוזבים את הדרום למרכז בגלל חוסר משילות
יגאל כהן:
 חסר לכם שיעזבו את המזרח
יגאל כהן:
 אין איפה לגור
יגאל כהן:
 גם היום מטר מרובע בתל אביב הוא 100,000 שקל
יגאל כהן:
 אי אפשר
יגאל כהן:
 המשילות חייבת לחזור, והמשילות היא של צה"ל – טרור, פח"ע
יגאל כהן:
 המשילות של המשטרה זה כל העבריינות שיש
שמעון סולומון:
הצבא, בסוגיית נוהל פתיחה באש יש איזשהו שיח בנושא הזה כדי להרתיע יותר, כדי ליצור מציאות אחרת ממה שאנחנו מזהים? תיראו, כמות האירועים שאנחנו מקבלים עכשיו הם לא נורמליים
שמעון סולומון:
 הם כמויות בלתי רגילות
שמעון סולומון:
 השאלה אם הרתעה בשינוי נוהל פתיחה באש יגרום לכך שילד או נער או בחור לא ייצא כדי לזרוק בקת"ב או אבן?
ישראל גורי:
אין שינוי
ישראל גורי:
 אנחנו לא נכנסים פה עכשיו להוראות פתיחה באש במדויק
ישראל גורי:
 אני רק אומר שאין שינוי בהוראות הפתיחה באש
ישראל גורי:
 אנחנו לא מכירים צורך מהלוחמים מהשטח לשנות את הוראות הפתיחה באש
ישראל גורי:
 אני מבין את הדברים שנאמרו פה ומבין גם ללב התושבים והמנהיגות
ישראל גורי:
 אני יכול להגיד שיש כמות גדולה מאוד של הרוגים פלסטינים במהלך החודשים האחרונים, גדולה מאוד
ישראל גורי:
 זה לא מבטל את זה שצריך להגן טוב יותר בצירים ובנקודות
ישראל גורי:
 זה ברור לי ואנחנו מבינים את זה
שמעון סולומון:
לתלות את זה שאין תלונות מהחיילים, החיילים רוצים פקודות
שמעון סולומון:
 בסוף התפקיד של הצבא הוא לשמור על אזרחי מדינת ישראל
שמעון סולומון:
 אם כרגע נוהל פתיחה באש לא מאפשר - - -
ישראל גורי:
מאפשר
ישראל גורי:
 יש הוראות ברורות והנהלים מאפשרים לבצע ירי כשנדרש וכשיש סכנת חיים לחייל או לאזרח
ישראל גורי:
 אני לא נכנס פה לפרטים של הוראות הפתיחה באש, אבל בהחלט הן מאפשרות
ישראל גורי:
 האם אנחנו צריכים להיות בנקודות המשמעותיות שבהן יש את זריקות האבנים או בקבוקי התבערה ולהיות טובים יותר בעניין הזה, התשובה היא כן, אנחנו צריכים להיות טובים יותר
שמעון סולומון:
אולי זו שאלה שאני מניח כאן, לא לדיון הזה, לדיון אחר שנעשה אותו חסוי כדי לראות האם באמת נוהל פתיחה באש הנוכחי, אני מדבר כרגע רק על יו"ש, מאפשר את ההרתעה הנדרשת או לא
שמעון סולומון:
 בסוף אני לא רוצה להרוג מחבלים
שמעון סולומון:
 אני לא רוצה להרוג גם נערים שיוצאים עם בקת"בים או אבנים